timothydillan/balinese-cpt-corpus huggingface dataset:
Satua I Jaran Nayanin Macan inggih punika silih tunggil satua Bali.

Daging carita
Kacerita ada jaran sedekan itep ngamah padang di sisin alasé wayah, katugtug ban pianakné dadua lua muani. Kaliwat liang paidepané ngajak pianakné ngulurin kita, sawiréh padangé ditu sedeng tumbuh samah tur alab pesan. Baan selegné I Jaran ajaka pianakné muponin amah-amahan, tusing ia rungu tekéning apa-apa.

Kacerita ada I Macam teka nglincak ngalih amah-amahan marupa beburon, sawiréh I Macan mula ia buron sarwa baksa. Tepukina ada panak jarané enu cerik-cerik ajaka dadua, mula tuah liwat jaen yan ento sida kebaksa. Ditu lantas I Macan makeneh-keneh, “Yen ené jani bakat ejuk, kayang buin mani i déwék lakar tusing kuangan amah-amahan".

Mara kéto, makeblés inan jarané teka nyagjagin panakné. I Macan makesiab, sawiréh tan pasangkan inan jarané teka. Dadi buin ia mapineh-pineh, apang sida bakatanga panak I Jarané lakar anggona tetedan. Disubané I Macan merasa andel tekéning daya upayané, kapaekin ia I Jaran.

Disubané teked sig tongoné I Jaran, laut ngomong, “Ih Nyai Jaran, ené panak Nyainé buka dadua pangenahné dogén ia seger, sujatinné anak ia gelem sanget né. Yen kanti buin makelo kekéné, tusing buungan ia lakar mati. Wiréh kéto, ané jani melahan ubadin pianaké, apang tusing nyangetang ia nandang sakit. Nah déwéké ja lakar ngubadin panak Nyainé ené, sawiréh déwéké tusing dadi ati nolih panak Nyainé buka kéné”.

I Jaran masaut alon, “Uduh Cai Macan, suksma pesan waké kapin pitresnan Cainé, sujati tuah buron ané kaliwat olas asih, lega matulung kapin anak ané kalaran, tusing pamerih. Yen buat sakit pianak kainé mula suba uling makelo, yen kudang balian ané suba idihin waké tulung, masi tusing seger. Nah jani, sawiréh Cai lega lakar nulungin panak wakéné, lautang tugtugang tresnan Cainé ngubadin sakit panak wakéné, kéngkén ja patutné pidabdab ané lakar jalanang Cai”.

Mara kéto pangidihan I Jaran, tusing sandang raosang kendel tur liang keneh I Macané. Suba cager pesan kenehné, lakar ngamah panak Jarané ané kaliwat jaen tur nyanggluh. Buin I Jaran ngomong, “Nah Cai Macan, yen saja mula Cai lega, ané jani bakal serahang panak wakéné makadadua kapin Cai, dumadak ja sangkaning pitulung Cainé ia sida seger”.

Nah, ené sujatiné waké patuh nandang sakit rahat buka jani. Ené batis wakéné ané kenawan suba uli makelo kena duin bangiang, tusing sida ban mesuang. Tegarang jani tulungin ngaadang duiné ané nebek batis wakéné apang tusing santul yen anggon matindakan. Mara kéto munyin I Jarané, ditu lantas I Macan ngomong metandang égar, “Nah Jaran, ané encén batis Nyainé ané tebek dui, lautang édéngang apang beneh baan déwéké ngubadin”.

I Jaran laut ningtingang batisné ané kenawan. I Macan siaga medasin telapakan batisné I Jaran ané orahanga tebek duin bangiang. Ditu I Jaran sahasa ngajét tendas I Macané, kanti ia ketes glalang gliling, kalenger makelo tusing maklisik-klisikan. Ngéncolang I Jaran malaib ajaka panakné, ngalih tongos ané silib, apang tusing tepukina ban I Macan. Kéto pikolih anaké ampah, tusing ngelah keneh tangar.

Pustaka

Jaran Nayanin Macan
Cakepung inggih punika wentuk drama seni pitutur sané medué campuhan jangkep sekadi seni tetabuhan, swara, selolahan, sastra miwah drama. Seni puniki campuhan seni budaya saking Sasak miwah Bali, ring ajeng ipun Cakepung kawedar ring Lombok sané kauningin antuk Cepung.

Sumber wastan Cekepung nentén kauninging pasti, menawi wénten sané ngenikayang kruna Cakepung asal ipun saking tiruan swara gamelan cak…pung, cak…pung sané polih seselan e dados cakepung. Wenten masih sané ngenikayang kruna Cakepung asal ipun saking kruna jagkepung sané meartos jeg kepung sekadi anaké mayuda minakadi celekik (nusuk), seruit (ngica), seriung (ngunus keris) taler jemak saup sangkol ajak mulih sané tasih kebaosang olih pemain Cakepung.

Tatembangan cakepung mawit saking tiruan munyi aat-aalat saking gambelan tradisional sané kasuarayang olih para pragina sakadi kendang, ricik, petuk, miwah gong. Lianan ring punika, para praginané macakepung sinambi nginem tuak.

Lelintihan

Campuhan budaya puniki wentén ring untat abad ka-17, risampuné Kerajaan Karangasem menang mayuda pantaraning Kerajaan Selaparang ring Lombok Kangin taler Kerajaan Pejanggik ring Lombok Tengah. Raja Karangasem mamanah makta seni Sasakan utawi Cepung ring Karangasem, punika ida ngarauhang seniman Karangasem saking Budakeling akéhnyané tigang jadma antuk malajahin kesenian punika ring Lombok.

Tembang-tembang sesasakan puniki polih aab mas ipun ring warsa 1920-an, ring ungkur punika wentén tokoh Cakepung mapeséngan Ida Wayan Tangi sané ngurukang kesenian punika. Ida taler ngaryaning tembang pengecek, taler parilaksanané matembang sané kesarengin antuk sesolahan niru para penabuh, tiosan ngedagingin sesolahan antuk nyarengin penembang. Ida wénten ngaripta tembang-tembang Cakepung sekadi Umbara, Semarandana miwah Baris Kupu-kupu, wit galahé punika nguripang Seka Cakepung ring Désa Budakeling. Sué galahé punika ngeranayang wentén uahan taler kasisipin budaya Bali ring kesenian puniki, nika mawinan Cepung puniki matiosan majeng ring Lombok.

Menawi kesenian Cakepung puniki katinggal olih para yowanané, mawinan Cakepung puniki meweh kaplajahin, kawéntenan uger-uger main sané patut nganggé Basa Sasak. Ring tengah kramané ngerereh kesenian sané aluh taler ngibur, nika ngerayanang kesenian puniki keanggep rumit. Mangda prasida senyah gumenyahin, para seniman sané mangkin nganyarin Cakepung mangda prasida kasenengin sajebag kalangan, kadagingin antuk dramatari sané nyarengin swara utama ipun. Tiosan katambahin antuk seni tetabuhan mangda seni puniki nyansan atraktif minakadi katambahin musik penting. Sané mangkin wénten Seka Cakepung Citta Wistara ring Désa Budakeling kantun ngajegang kesenian puniki, yadiastun sampun kauahin ring balih-balihan ipun metiosan saking Cepung asli nyané, menawi uger-uger dasar ipun tetep keajegang.

Pustaka

Cakepung
Warisan Budaya Takbenda Propinsi Bali
Celuk inggih punika genah toya sané ngeranjing ring sisi daratan taler kawatesin olih daratan ring katigang sisi ipun.
Punika mawinan genah ipun strategis, celuk akéh kadadosang labuhan. Celuk punika kewalikan saking tanjung, taler ketah nyané kekalih ipun prasida matemu ring garis peisisi sané pateh.

Konpénsi Paiketan Wangsa-Wangsa antuk Awig Segara (UNCLOS) nganikayang celuk punika cekungan sané katandain becik antuk jimbar taler wates ipun, ngeranayang kawéntenang petoyan sané makerep ring daratan taler punika luwih saking asiki wantah kalengkungan pesisi. Menawi lekukan punika nenten kauningin antuk celuk mangkana mangkana wewidangan jimbar ipun pateh utawi luwih ageng saking atenga bunteran, sané diameter ipun punika garis sané keambil ngalintang ring loloan punika.

Celuk-celuk sané kasub ring guminé riantarané Celuk San Francisco ring Amérika Serikat, Celuk Guantanamo ring Kuba, taler Celuk Persia ring Semenajung Arab.

Wenten celuk ageng ring Indonésia minakadi Celuk Cenderawasih ring Papua, Celuk Tomini miwah Celuk Boné ring Sulawési.

Referensi

Géograpi
Celuk
Teep (Artocarpus odoratissimus) satmaka tetanduran woh-wohan saking kaluwarga taru nangka (Artocarpus). Woh nyané sekadi nangka sané alit, menawi ambu ipun luwih arum. Ring Usada Taru Pramana kanikayang taru puniki prasida keanggén tamba.

Rupa
Tegeh taru puniki prasida nganti 25 m, taler watang ageng nyané prasida nganti 40 cm, warna ipun kelawu. Carang taru puniki medué bulu-bulu sané lantang tur warna ipung kuning nganti bang. Teep punika woh-wohan wiji ipun maumah tunggal (monokotil).

Din teep wentuk ipun lonjong nganti bunter, ageng nyané 11-28 × 16–50 cm, matepi rata utawi megerigi éndep, maujung tumpul utawi ngelancip akedik, miwah mecarang 2–3 cm. Don penumpu wentuk ipun bunter, 1–8 cm, mabulu kuning utawi merah, pinaka rontok pacang wentén tampak bungkung ring carang punika.

Pasekaran wentén ring bongkol soliter, sané tumbuh ring sipah don. Bongkol sekar muani wentuk ipun jorong nganti gada, 2-6 × 4–11 cm. Woh nyané majemuk (syncarp) wentuk ipun bunter, nganti 13 × 16 cm, marwarna kuning mesawang gadang risampuné tasak, antuk nonjol-nojol sekadi duwi belek endek, mecarang lantang 5–14 cm, tumbuh ring ujung carang sekadi ring timbul. Daging woh (semu, sujatiné saking parkembangan akeh sekar) mewarna petak, kawéntenang akéh sari woh, manis miwah harum, belig benyek miwah sekadi jeli ring ilat. Wiji (perikarp) ageng nyané 8 × 12 mm.

Sebaran, kawiguna miwah ékologi

Teep nenten akéh kasebar, kasub kabudidaya ring Filipina (sekadi ring Mindoro, Mindanao, Basilan miwah Sulu), Kalimantan wagian kalér (Brunei, Sabah, Serawak, Kalimantan Timur sareng Kalér) miwah Thailand. Asal ipun kecawang saking kalér Kalimantan, punika Sabah Malaysia ring irika katemu teep sané liar. Teep taler kabudidaya ring Queensland, Australia.

Taru puniki ketandur kerereh woh nyane, keajeng utawi kaolah dados sanganan. Woh teep patut kagelisin keajeng, mawinan harum ipun gelis ical miwah warna ipun prasida kauah mawinan kaoksidasi. Wiji teep keajeng risanmpuné keratengin.

Teep prasida tumbuh ring wewengkon nampek pesisi nganti duur nyané 1000 m dps. Taru puniki seneng tanah legit mebias taler wewengkon antuk akéh sabeh sané cukup taler rata. Woh nyané prasida keambil ring masan hujan, riantara Agustus nganti Januari mawit saking wewengkon nyané.

Pustaka
Verheij, E.W.M. dan R.E. Coronel (eds.). 1997. Sumber Daya Nabati Asia Tenggara 2: Buah-buahan yang dapat dimakan. PROSEA – Gramedia. Jakarta. ISBN 979-511-672-2.

Pranala jaba
FAO: FAO: Under-utilized tropical fruits
Marang/Tarap with pictures of the fruit

Tetanduran
Bayur utawi Bolang (Pterospermum javanicum) satmaka tetanduran taru sané keanggén bahan wangunan. Tumbuh ring dataran endep.. Bayur kasebar akéh ring guminé, khusus nyané wewengkon tropis, saking India wagian kelod, Asia Kelod-Kangin, Kapuloan Nusantara, taler Amérika Tengah miwah Brasil.

Pustaka

Pranala jaba
Prohati: Pterospermum javanicum Jungh.
ICRAF: Paindikan taru bayur (ringkesan)
Pangenalan taru bayur
Ékologi kompetisi kalih jenis bayur

Tetanduran
Taru-taruan
Wani (Mangifera caesia) ring basa satmaka taru woh-wohan kaluwarga poh, menawi warna woh ipun putih, antuk ambu ipun luwih arum taler rasa nyané masem tur manis. Taru ipun ageng mawinan nentén akéh kramané nentén ngedekung Taru ipun kaloktah ingan menawi kuat, kulit taru nyané belah-belah.

Wani puniki asal ipun saking India, kebakta taler ketandur ring nusantara. Wani prasida tumbuh ring dataran endep ring meten 400 m, nentén ketah ring 800 m dps. Taru puniki tahan kakerem, taler ketah nyané tumbuh ring sisin tukade.

Pustaka

Pranala jaba
IUCN Red List - Mangifera caesia
ANACARDIACEAE
Cyber Plant Conservation Project
Sightings: A Mysterious Tree Bears Fruit , artikel populer dengan foto pohon dan buah
Mangifera caesia di BoDD – Botanical Dermatology Database

Tetanduran
Woh-wohan
Puniki suratan indik lis kecamatan miwah kelurahan/désa ring Kabupatén Bangkalan, Propinsi Jawa Timur, Indonésia. Kabupatén Bangkalan madué 18 kecamatan, 8 kelurahan miwah 273 désa (saking total 666 kecamatan, 777 kelurahan miwah 7.724 désa ring Jawa Timur). Ring warsa 2017, akéh kramanyané kirang langkung 1.065.620 diri mawit jimbarnyané 1.001,44 km² miwah sebaran krama 1.064 diri/km².

Lis kecamatan miwah kelurahan ring Kabupatén Bangkalan, inggih punika:

Pustaka

Cingak masih
Kecamatan miwah kelurahan ring Indonésia
Kecamatan miwah kelurahan ring Jawa Timur

Pranala jaba
Situs Resmi Pamréntahan Provinsi Jawa Timur
Situs BPS Propinsi Jawa Timur
Situs Resmi Pamréntahan Kabupatén Bangkalan
BPS Kabupatén Bangkalan
Data Wilayah Kemendagri 2017
Peraturan BPS no.55 Warsa 2017
cutetan: URL dados kauahin/ilang. Yening URL nenten aktip, dados kaapus saking lis.

Kecamatan miwah kelurahan ring Indonésia
Kabupatén Bangkalan
Puniki lis kecamatan miwah kelurahan/désa ring Kabupatén Banyuwangi, Propinsi Jawa Timur, Indonésia. Kabupatén Banyuwangi madué 25 kecamatan, 28 kelurahan miwah 189 désa (saking total 666 kecamatan, 777 kelurahan, miwah 7.724 désa ring Jawa Timur). Ring warsa 2017, akéh kramanyané kirang langkung 1.693.630 diri mawit jimbarnyané 5.782,40 km² miwah sebaran krama 292 diri/km².

Lis kecamatan miwah kelurahan ring Kabupatén Banyuwangi, inggih punika:

Pustaka

Cingak masih
Kabupatén miwah kota ring Indonésia
Kecamatan miwah kelurahan ring Indonésia
Kecamatan miwah kelurahan ring Jawa Timur

Pranala jaba
BPS Kabupaten Banyuwangi
Situs Resmi Pemerintahan Kabupaten Banyuwangi
Situs Resmi Pemerintahan Provinsi Jawa Timur
Prodeskel Binapemdes Kemendagri
Peraturan BPS no.55 Tahun 2017
cutetan: URL dados kauahin/ilang. Yening URL nenten aktip, ngiring kaapus saking lis.

Jawa Timur
Kabupatén Banyuwangi
Pakél (Mangifera foetida) satmaka tetanduran woh-wohan saking kaluwarga Anacardiaceae. Puniki prasisa katemu ring wana sabeh ring Indonésia, Malaysia, Myanmar, Singapura, Thailand, miwah Vietnam.

Pakel prasida ketandur nganggén wiji ipun taler kadekung. Masan masekar ring sasih Méi-Juni, woh nyané karateng ring sasih Séptémber-November, woh ipun skwadi poh menawi ambu nyané luwih arum. Woh ipun ketah nyané keanggén rujak utawi asinan, mawinan rasa woh nika masem manis.

Pustaka

Suratan

Verheij, E.W.M. dan R.E. Coronel (eds.). 1997. Sumber Daya Nabati Asia Tenggara 2: Buah-buahan yang dapat dimakan. PROSEA – Gramedia. Jakarta. ISBN 979-511-672-2.

Pranala jaba
Our Tropical Garden. Bachang (Mangifera foetida)

Tetanduran
Sarwa woh-wohan
Pura Vaikuntha Vyomantara magenah ring Pangkalan TNI AU Adisutjipto Yogyakarta, jimbar ipun 50 Aré sané nampek sareng Museum Dirgantara Mandala. Paguyuban Umat Hindu Lanud Adisutjipto “Dharma Laksana” punika dados pengempon pura. Pawedalan pura puniki ring Purnamaning Sasih Kedasa.

Lelintihan
Pura Vaikuntha Vyomantara ring Pangkalan TNI AU Adisujtipto Yogyakarta karintis ring warsa 1997, menawi mendem watu kekawitin ring 23 Méi 2007 olih komandan Pangkalan TNI AU Adisutjipto Marsma TNI Benyamin Dandel,S.IP pinaka Komandan pangkalan TNI AU Adisutjipto. Kesarengin olih prajuru ring Lanud Adisutjipto, PHDI DIY,PHDI Kabupatén miwah Kota Se-DIY taler Peguyuban Krama Hindu lanud Adisutjipto “Dharma laksana”.

Pustaka

Pura
Vaikuntha Vyomantara
Plecing punika sambel khas Indonésia saking wewengkon Jawa, Bali, Lombok. Plecing punika sambel tomat, sané kedagingin uyah, sere, tabia, bawang, kesuna, limo, miwah tomat. ketah nyané nganggén kangkung menawi prasida nganggén sané tiosan sekadi kacang lindung, gondo, bayem miwah sané tiosan. Ring lombok keanggén penyanding Ayam taliwang, lakaran ipun saking ketah nyané saking kangkung. Menawi rasa plecing puniki ring Jawa metiosan sareng ring Bali miwah Lombok, sané irika luwih pedes nentén sekadi ring Jawa sané rasa ipun manis taler lakaran ipun nenten pateh. Ring Lombok plecing puniki patut nganggén kangkung, kacang tanah miwah busbusan. Yen ring Bali wénten sané nyampuh nganggén telengis.

Media
Lagu Jukut Plecing karipta olih Anak Agung Gedé Cakra kasub ring aab 80an.

Pustaka

Jangan
Basa Koréa ( / hanguk-eo; / chosŏn-mal) punika silih tunggil Basa Asia Kangin pinutur ipun 77 yuta jatma. Manados situnggal ring pupulan basa Koréa taler dados basa resmi miwah nasional antuk kalih Koréa: Koréa Kalér miwah Koréa Kelod, manutin wentuk resmi standar ring negara soang-soang. Basa puniki dados basa minoritas sané keakuin ring Prefektur Otonomi Koréa Yanbian miwah Wewidangan Otonomi Koréa Changbai ring propinsi Jilin, China. Taler keanggén ring wagian Sakhalin, Russia, miwah Asia Tengah.

Penilik lelintihan basa magenahang basa Koréa rumasuk basa kaisolasi; menawi, ipun medué akéh kaluwarga ical, sané nyarengin antuk basa Koréa taler basa Jeju (kauningin Propinsi Jeju miwah kanikayang matiosan) ngewentuk kaluwarga basa Koréa. Asal linguistik Koréa kanikayang magenah ring Manchuria.

Pustaka

Koréa
Ida Bagus Rai Dharmawijaya Mantra, S.E., M.Si. () inggih punika mantan Wali Kota Dénpasar saking pinanggal 24 Oktober 2008, nggingsirang Anak Agung Gedé Ngurah Puspayoga sané dados Wakil Gubernur Bali. Dané kapilih ring pilkada Kota Dénpasar miwah ngawit jabatan ring periode 2010-2015 miwah periode 2016-2021. Ring warsa 2018, Rai Mantra dados calon gubernur Bali ring pilkada 2018.

Jabatan
Wakil Wali Kota Denpasar (2005–2008)
Wali Kota Denpasar (2008–2010)
Wali Kota Denpasar (2010–2015)
Wali Kota Denpasar (2016–2021)

Organisasi
Ketua BPC HIPMI Badung (1991–1994)
Wakil Ketua BPD HIMPI Bali (1997–2000)
Ketua II BPD HIMPI Bali (2000–2003)
Ketua BPD HIMPI Bali (2004–2007)
Komite Tetap Dana dan Sarana Kadin Bali (2004–2008)

Pustaka

|-

|-

Tokoh saking Dénpasar
Tokoh Bali
Wali Kota Dénpasar
Basa Rusia (, tr. rússkiy yazýk) punika silih tunggil Basa Slavic Kangin asli saking Rusia ring Éropa Kangin. Manados basa resmi ring Rusia, Belarus, Kazakhstan, Kirgistan, taler akéh keanggén ring Negara Baltik, Kaukasus miwah Asia Tengah.

Pustaka

Catetan

Rusia
Kruna kria inggih punika kruna sané keanggén nikayang paindikan parilaksana, kéwarsa, manggihin, utawi paindikan dinamis liyané. Sajeroning tata lengkara, kruna kria manados linging.

Kruna kria kakepah dados kalih soroh inggih punika:
Kruna Kria Lumaksana (Kruna kria aktip). Conto: Mamancing, Numbeg, Jumujug, Ngadol, miwah sané lianan.
Kruna Kria Linaksana (kruna kria pasip) Conto: Kaadol, Sinurat, Tulisa, Kandika, miwah sané lianan.

Pustaka

Kria
Pura Agung Santi Bhuwana inggih punika silih tunggil pura Hindu Bali sané wénten ring dura negara, tepatné ring Taman Pairi Daiza, Domainé de Cambron, 7940 Brugelette, Bélgia. Kirang langkung 85 km saking kota Brussel, Bélgia. Pura puniki pura paling ageng ring dura negara. Pura puniki kaadegang ring Taman Pairi Daiza olih Eric Domb, CEO miwah Présidén Taman Wisata Parc Paradisio.

Pustaka

Pranala jaba

Pura
Pura ring Éropa
Pura ring Belgia
Joni Agung & Double T inggih punika silih tunggil grup musik saking Bali, kaloktah antuk genre ipun sané metiosan sareng liyané, taler manados kapertama sané medué album reggaé mabasa Bali. Grup musik puniki madué nem personil, inggih punika: Joni Agung dados vokalis, Mayun dados keyboardis, miwah D'Alit dados gitaris, Tilem dados bassis, Rodi dados drummer, taler Sandi dados Saxophonis miwah Violinis.

Joni nincapang manah ring musik saking warsa 1980-1990. Warsa 2003, Joni ngaryanang album musik kapertama sané mamurda "Pocol", gending "Nyoman Klepon" miwah "Janjin Beline" dados andalan. Nganti mangkin, Joni sampun ngaryanang pitu album. Semara Ratih punika dados album pinih anyar sané kawedar.

Personel mulané wénten Joni Agung (vokalis), Gung Mayun (keyboard), Dek Alit (gitar), Tilem (bass) miwah Cetu (drum). Cetu kagentosin olih Rody miwah wénten wewehan personil anyar Sandi Lazuardi (saksophone).

Lelintihan
Ring pamahbahnyané tembang magénré reggaé durung akéh ring Bali, panembang inucap wantah maktaang tembang saking dura negara. Tetembangan puniki kasenengin sareng Joni Agung, pamahbah nyané warsa 1990an ida nicapang manah ring génré reggaé, yadiastun akéh sané sané ngicaiin proyék tembang miwah album, krana génré punika tan manutin manah nyané proyék punika tan kaambil olih ida. Wawu ring warsa 2002 ida matemu sareng Double T sané ngarereh vokalis, hawanan vokalis sarung nyané sampun mantuk nuju negara ipun. Saking warsa punika seka gending puniki akéh ngaripta tembang becik, ngantos warsa 2003 kawedar album kapertama sané mamurda Pocol, kanikayang dados album reggaé kapertama sané mabasa Bali. Ring warsa 2014 seka puniki taler ngajimbarang kampid antuk ngaryanin tembang mabasa Indonésia, ring album Perbedaan Itu Indah, taler ngaripta tembang Basa Inggris sané mamurda Don't Setting My Life ring album Cinta & Kasih Sayang.

Album
Pocol (2003)
Pul Si No Ge (2006)
Melalung (2007)
Perbedaan Itu Indah (2014)
Persaudaraan Tanpa Batas (2017)
Cinta & Kasih Sayang (2018)
Semara Ratih (2020)

Pustaka

Catetan

Pranala jaba

Grup musik saking Bali
Artis Bali
Jeonbokjuk inggih punika silih tunggil ajeng-ajengan saking Jeju Koréa Selatan sané marupa bubuh madaging nasi miwah abalon. 전복 (jeonbok) kaartiang abalon miwah 죽 (juk) maarti bubuh. Ajengan punika rasanyané manis miwah rasanyané unik. Dumun, Joenbokjuk wantah ajeng-ajengan sané katur ring kulawarga kerajaan. Wenten Jeonbokjuk sané mawarna pelung madué rasa pait sané kakaryanin saking organ abalon sané madué gizi becik.

Pustaka

Ajengan Koréa
Bubuh
Antartika ( utawi ; Antarktika) punika benoa sané wentén ring Kutub Kelod Gumi, Akéh jimbar ipun magenah ring Iteran Antartika taler kakelilingin olih Samudra Pasifik, Samudra Atlantik miwah Samudra Hindia. Antuk jimbar ipun 14.0 yuta km2 (5.4 yuta sq mi), Antartika punika benoa pinih jimbar kalima risampuné Éurasia, Afrika, Amérika Kalér, miwah Amérika Kelod. Atenga pantaraning ipun, Antarktika kalih jimbar Australia. Sawatara 98% saking Antartika katutupin olih es tebel ipun pinih tipis 1,9 km,

Aran Antartika mawit saming kruna majemuk saking basa Yunani ἀνταρκτική (antarktiké) utawi ἀνταρκτικός (antarktikos) sané meartos lawan saking Artik.

Pustaka

Benoa
Kesimbukan utawi Entut-entut (Paederia foetida) punika spésiés tetanduran saking Asia tropis; sané sampun kasub ring Mascarenes, Melanesia, Polinesia, miwah kapuloan Hawaii. Hambunyané ketah sekadi mabo entut, punika saking dimethyl disulphide Tetanduran niki tasih kasub madue aran skunkvine, stinkvine, utawi Chinese fever vine.

Distribusi
P. foetida dados tetanduran saking Bangladesh miwah sisin kauh Bhutan; Kamboja; Taiwan miwah Cina (ring Hong Kong miwah Macau, miwah the provinces of Anhui, Fujian, Gansu, Guangdong, Guangxi, Hainan, Henan, Hubei, Hunan, Jiangsu, Jiangxi, Shaanxi, Shandong, Shanxi, Sichuan, Xizang, Yunnan, Zhejiang); India (ring Andhra Pradesh, Arunachal Pradesh, Assam, Manipur, Meghalaya, Mizoram, Nagaland, Odisha, Sikkim, Telangana, ring sisin kaja wagian West Bengal, miwah Andaman miwah Kapuloan Nicobar); Indonesia; Jepang (ring perfektur Honshu, Kyushu, Shikoku, sareng ring Kapuloan Ryukyu); Laos; Malaysia; Myanmar; Nepal; the Philippines; Singapore; South Korea; Thailand; miwah Vietnam.

Pustaka

Tetanduran
Rubiaceae
Tetanduran sané kadeskripsiang warsa 1767
Flora Bangladésh
Flora Bhutan
Flora Birma
Flora Cina
Flora Filipina
Flora India
Flora Indonésia
Flora Jepang
Flora Kamboja
Flora Koréa
Flora Laos
Flora Malaysia
Flora Népal
Flora Singapura
Flora Taiwan
Flora Thailand
Flora Viétnam
Ratna (Gomphrena globosa) punika satmaka tetanduran saking kaluwarga tetanduran Amaranthaceae. Wentuk sekar ipun bunter taler warna ipun tangi, magenta, bang, kudrang, petak, taler dadu. Ring jero ipun, wentén sekar asli nyané sané alit.

Gomphrena globosa measal saking Amérika Tengah rumasuk wewidangan Panama, miwah Guatemala, menawi mangkin wentén ring sajebag guminé.

Pustaka

Tetanduran
Abian Tuwung (aksara Bali: ᬅᬩᬶᬬᬦ᭄ᬢᬸᬯᬸᬂ) inggih punika silih tunggil désa sané magenah ring kecamatan Kediri, Kabupatén Tabanan, propinsi Bali, Indonésia.

Pamréntahan

Désa Dinas
Wawidangan Désa Abiantuwung madué sia dusun utawi banjar dinas, inggih punika:

Dusun Abiantuwung Kaja
Dusun Abiantuwung Kelod
Dusun Koripan Kaja
Dusun Koripan Kelod
Dusun Balu
Dusun Dakdakan
Dusun Tapesan
Dusun Yangapi
Dusun Taman Surodadi

Désa Adat
Mawit adat ring Désa Abiantuwung kakepah antuk lima désa pakraman, inggih punika:
Désa Pakraman Abiantuwung

Banjar Abiantuwung
Banjar Koripan
Banjar Pasekan
Banjar Tanjung Bungkak

Désa Pakraman Kelaci Kelod
Banjar Dakdakan
Désa Pakraman Kelaci Kaja

Banjar Tapesan
Banjar Yangapi

Désa Pakraman Suralaga

Banjar Suralaga
Banjar Pangkung Nyuling

Désa Pakraman Dalem Yangapi
Banjar Dalem Yangapi

Démograpi
Krama désa Abian Tuwung nganti warsa 2016 kirang langkung akéhnyané 11.254 diri sané kakepah antuk 5.587 lanang miwah 5.667 istri mawit sex rasio 98,59.

Pustaka

Pranala jaba
Situs Resmi Pamréntahan Propinsi Bali
Badan Pusat Statistik Propinsi Bali
Situs Resmi Pamréntahan Kabupatén Tabanan
Badan Pusat Statistik Kabupatén Tabanan
Website Resmi Kecamatan Kediri
cutetan: URL dados kauahin/ilang. Yening URL nenten aktip, ngiring kaapus saking lis.

Kediri, Tabanan
Désa ring Kabupatén Tabanan